Nr. 12284/AJOFMCS/21.10.2019

***Informare***

**21 Octombrie 2019**

Agenția Națională pentru Ocuparea Forței de Muncă este partener în proiectul „***Facilitarea inserției pe piața muncii a persoanelor cu dizabilități***”, al cărui beneficiar este Autoritatea Națională pentru Persoanele cu Dizabilități.

Proiectul este cofinanțat din Fondul Social European prin Programul Operațional Capital Uman 2014 – 2020.

Prin acest proiect, cele două instituții și-au propus să contribuie la creșterea șanselor de ocupare a persoanelor cu dizabilități prin asigurarea accesului acestorala mediul fizic, informaţional şi comunicaţional, în condiții de egalitate cu celelalte persoane.

Concret, prin intermediul acestui proiect, persoanele cu dizabilități înregistrate la agențiile teritoriale pentru ocuparea forței de muncă pot beneficia de **servicii de informare, consiliere, mediere a muncii**, acordate în condițiile Legii nr. 76/2002, actualizată, privind sistemul asigurărilor pentru șomaj și stimularea ocupării forței de muncă, dar și de **vouchere pentru achiziționarea dispozitivelor asistive** corespunzătoare nevoii, la recomandarea medicului specialist.

De asemenea, angajatorii pot beneficia de **subvenție** pentru încadrarea persoanelor cu dizabilități.

Persoanele interesate se pot adresa agenției teritoriale pentru ocuparea forței de muncă în raza căreia au domicilul sau reședința.

Persoană de contact AJOFM CARAȘ-SEVERIN: DRĂGILĂ OVIDIU-GEORGE, telefon: 0255-212160,

e-mail: ajofm@cs.anofm.ro

IOVANOVICI MIHAELA

Director executiv AJOFM CARAȘ-SEVERIN